**Frumoasa Elada**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu flori de miozotis m-ai așteptat în larg,

Ți-ai fluturat albastru, steagul la catarg!

Bine te-am regăsit tărâm de minotauri,

Șoptesc zărind în valuri, eroi în păr cu lauri!

Umilă, ți-am călcat țărâna legendară,

Mă bucur să te văd, tot sănătoasă, iară!

Mi-ai luminat, frumoasă și plină de legende,

Copilăria-n care te-am răsfoit prin perne!

În hainele-ți albastre de valuri, stă Icar

Și nimfe albe-ți poartă spre maluri scoici ca dar.

În mrejele antice, legendele stau strânse

Și povestesc, de asculți, de minunate nimfe!

Ieșind din spumă, în plete c-o floare de migdal,

Îmi murmură, Afrodita, secretul lui Dedal.

Iar pașii mei în rugă, m-apropie de tine,

Egee, apă mândră, ce ascunzi, adânc destine!

Elada, tu, frumoaso, din vremile străvechi,

Mă-ncânți cu un sirtaki, șoptindu-mi în urechi!

Olimpul se zărește în zările albastre,

Pe când în ape-și scaldă feciorele din astre!

Și-n văluri calde, noaptea, pășește printre valuri,

Tot încercând, vremelnic, să te unească-n maluri!

Pe anticele trepte, de-acuma în ruină,

Mă-ntâmpini,tu, Eladă, cu miere și cu smirnă,

Iar pașii mei, timizi de-atâta frumusețe,

Se lasă prinși de vrajă și vin să-ți dea binețe

Desculți, printre nisipul de aur și fierbinte,

Ascultă de a ta vrajă ce mi-o strecori în minte!

18.08.2018